b"\n_START_ARTICLE_\nMin kule fetter Vinny\n_START_SECTION_\nHandling\n_START_PARAGRAPH_\nBilly Gambini og Stan Rothenstein, collegestudenter fra New York, kj\xc3\xb8rer gjennom Alabama i sin 1964 Buick Skylark-kabriolet, handler i en matbutikk og stjeler ved en feil en boks tunfisk. Etter at de har dratt, blir den butikkansatte ranet og drept, og Billy og Stan blir arrestert for drapet. P\xc3\xa5 grunn av indisier og tilst\xc3\xa5elsen for tyveriet, blir Billy siktet for drap, og Stan som medvirkende. Billy minner han p\xc3\xa5 at det er en advokat i familien: hans fetter Vinny. Vincent LaGuardia Gambini reiser dit sammen med sin forlovede, Mona Lisa Vito. Han er villig til \xc3\xa5 ta saken selvom Vinny er en personskade-advokat fra Brooklyn, som nettopp har best\xc3\xa5tt eksamen, og ikke har erfaring fra rettssaker._NEWLINE_Vinny klarer \xc3\xa5 lure dommeren, Chamberlain Haller, til \xc3\xa5 tro at han har erfaring nok til \xc3\xa5 f\xc3\xb8re saken. Hans uvitenhet om vanlige rettssalsprosedyrer, kleskode og hans forferdelige oppf\xc3\xb8rsel f\xc3\xa5r dommeren til \xc3\xa5 holde ham i forakt. Dette gj\xc3\xb8r klientene sv\xc3\xa6rt bekymret. Vinny kryssforh\xc3\xb8rer ingen av vitnene under h\xc3\xb8ringen. Bortsett fra mangelen p\xc3\xa5 mordv\xc3\xa5pen ser det ut som distriktsadvokaten, Jim Trotter III, har en sterk sak som vil lede til domfellelse. Etter Vinnys d\xc3\xa5rlige oppf\xc3\xb8rsel i h\xc3\xb8ringen, sparker Stan ham og bruker en offentlig forsvarer, John Gibbons, og overtaler nesten Billy til \xc3\xa5 gj\xc3\xb8re det samme._NEWLINE_Tross sine feiltrinn, viser Vinny at han kan veie opp for sin manglende erfaring med aggressive og observante sp\xc3\xb8rsm\xc3\xa5l. Vinny diskrediterer fort forklaringen til de f\xc3\xb8rste tre vitnene, og Billy og Stans tro er tilbake._NEWLINE_P\xc3\xa5 den tredje dagen i saken kommer Trotter med et uventet vitne, FBIs analytiker George Wilbur, som sier at m\xc3\xb8nsteret og den kjemiske analysen av av dekkmerkene p\xc3\xa5 \xc3\xa5stedet er identiske til dekkene p\xc3\xa5 Billys Buick. Med bare lunsjpausen til \xc3\xa5 forberede sitt kryssforh\xc3\xb8r og ute av stand til \xc3\xa5 komme opp med gode sp\xc3\xb8rsm\xc3\xa5l, skjeller Vinny ut Lisa. Men Vinny oppdager at  Lisa holder n\xc3\xb8kkelen til saken: de flate og jevne dekkmerkene som avsl\xc3\xb8rer at Billys bil ikke kunne v\xc3\xa6rt fluktbilen._NEWLINE_Vinny innkaller Lisa som ekspertvitne. Under Vinnys sp\xc3\xb8rsm\xc3\xa5l, forklarer Lisa at bare en bil med selvstendig bakfj\xc3\xa6ring og positraction kunne ha lagd dekkmerkene, hva som utelukker Billy's 1964 Buick Skylark. Men en bilmodell med disse egenskapene er den lignende 1963 Pontiac Tempest. Vinny kaller tilbake George Wilbur, som bekreftwer dette. Vinny fastsl\xc3\xa5r at to menn som ligner p\xc3\xa5 Billy og Stan ble arrestert i Georgia for \xc3\xa5 kj\xc3\xb8re en stj\xc3\xa5let gr\xc3\xb8nn Pontiac Tempest, og for \xc3\xa5 ha et v\xc3\xa5pen med samme kaliber som ble brukt til drapet. Trotter frafaller siktelsene. Dommeren gratulerer Vinny og, n\xc3\xa5r de kj\xc3\xb8rer sin vei, snakker han og Lisa om bryllupsplaner."